রবার্ট জন বেইলি (জন্ম: ২৮ অক্টোবর, ১৯৬৩) স্টাফোর্ডশায়ারের বিড্ডালফে জন্মগ্রহণকারী সাবেক ইংরেজ ক্রিকেটার ও বিশিষ্ট ক্রিকেট আম্পায়ার। ১৯৮৫ থেকে ১৯৯০ সময়কালে ইংল্যান্ড ক্রিকেট দলের হয়ে টেস্ট ও একদিনের আন্তর্জাতিকে অংশ নিয়েছিলেন রব বেইলি। ২০০১ সালে খেলোয়াড়ী জীবন থেকে অবসর নিয়ে ইসিবি’র সংরক্ষিত আম্পায়ারের তালিকায় নাম লেখান। এরপর ২০০৬ মৌসুম থেকে ইসিবি’র প্রথম-শ্রেণীর আম্পায়ার হিসেবে দায়িত্ব পালন করছেন।